ОБЩИНСКИ СЪВЕТ–КОТЕЛ

РЕШЕНИЕ

№ 723

28.12.2018 г.

	За приемане на Наредба за  изменение и допълнение на Наредбата за определяне размера на местните данъци в Община Котел

	На основание чл.21, ал.2, във връзка с ал.1, т.23 от Закона за местното самоуправление и местната администрация; чл.1, ал.2 от Закона за местните данъци и такси; чл.76, ал.3 и чл.79 от Административнопроцесуалния кодекс; чл.8, чл.11, ал.3, чл.26 и при спазване изискванията на чл.28 от Закона за нормативните актове

ОБЩИНСКИЯТ СЪВЕТ РЕШИ:

	Приема Наредба за изменение и допълнение на Наредбата за определянето размера на местните данъци в Община Котел, приета с Решение № 37 от 29.02.2008 г. на Общински съвет Котел, изм. и доп. с Решение № 211/30.01.2009 г. на Общински съвет Котел, изм. и доп. с Решение № 436/26.02.2010 г. на Общински съвет Котел, изм. и доп. с Решение № 585/31.01.2011 г. на Общински съвет Котел, изм. и доп. с Решение № 314/25.07.2013 г. на Общински съвет Котел, доп. с Решение № 392/19.12.2013 г., изм. и доп. с Решение № 45/23.12.2015 г. на ОбС – Котел, поправена с Решение № 94/29.02.2016 г., допълнена с Решение № 252/31.08.2016 г. на Общински съвет – Котел; изм. и доп. с Решение № 350/23.12.2016 г. на Общински съвет-Котел, изм. и доп. с Решение № 560/22.12.2017 г. на Общински съвет-Котел, както следва:
	§ 1. В чл. 4 се правят следните изменения:
	1.Точка 1. се изменя така:
	„т. 1. За жилищни недвижими имоти, както следва:
	т.1.1. За жилищни недвижими имоти с изключение на недвижимите имоти по т.        	1.2., както следва:
	а) за гр. Котел и селата: Боринци, Братан, Градец, Дъбова, Кипилово, Малко село, Мокрен, Нейково, Орлово, Остра могила, Пъдарево, Седларево, Соколарци, Стрелци, Топузево и Филаретово - 1,32 на хиляда върху данъчната оценка на недвижимия имот;
	б) за селата: Жеравна, Катунище, Медвен, Тича и Ябланово - 1,52 на хиляда върху данъчната оценка на недвижимия имот.”
	т.1.2. за жилищни имоти, разположени на територията на гр. Котел, които за съответната година не са основно жилище на данъчно задълженото лице, не са отдадени под наем и не са регистрирани като места за настаняване по смисъла на Закона за туризма – 5 на хиляда върху данъчната оценка на недвижимия имот”
	§ 2. В чл.7 се правят следните изменения и допълнения:
	1.В чл.7, ал.1 се изменя така:
	„(1) Данъкът върху превозните средства за леки и товарни автомобили с технически допустима максимална маса не повече от 3,5 т. годишният данък се състои от два компонента – имуществен и екологичен, като имущественият компонент се определя по реда на т. 1, а екологичният компонент се определя по реда на т.2
	1.имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство, както следва:

	
	Размер по ЗМДТ
	Размер на данъка
за община Котел

	до 55 kW включително
	от 0,34  до 1,20 лв. за 1 kw
	0,52 лв. за 1 kw

	над 55 kW до 74 kW включително 
	от 0,54  до 1,62 лв. за 1 kw
	0,70 лв. за 1 kw

	над 74 kW до 110 kW включително 
	от 1,10  до 3,30 лв. за 1 kw
	1,44 лв. за 1 kw

	над 110 kW до 150 kW включително 
	от 1,23  до 3,69 лв. за 1 kw
	1,60 лв. за 1 kw

	над 150 kW до 245 kW включително
	от 1,60  до 4,80 лв. за 1 kw
	1,80 лв. за 1 kw

	над 245 kW 
	от 2,10  до 6,30 лв. за 1 kw
	2,20 лв. за 1 kw


	2. екологичният компонент се определя в зависимост от екологичната категория на автомобила, както следва:

	Екологична категория
	Коефициент по ЗМДТ 
	Коефициент за община Котел


	Без екологична категория, с екологични категории „Евро 1” и „Евро 2”
	1,10 – 1,40
	1,10

	„Евро 3”
	1,00 – 1,10
	1,00

	„Евро 4”
	0,80 – 1,00
	0,80

	„Евро 5”
	0,60 – 0,80
	0,60

	„Евро 6” и „EEV”
	0,40 – 0,60
	0,40


	2. В чл.7, ал.2 в текста думите „леки автомобили” се заменят с „леки и товарни автомобили с технически допустима максимална маса не повече от 3,5 т.”
	3. В чл.7, ал.6 се изменя така:
	„(6) Данъкът за товарен автомобил с технически допустима максимална маса над 3,5 т., но не повече от 12 т. е в размер както следва:

	
	Размер по ЗМДТ
	Размер на данъка
за община Котел

	товарен автомобил с технически допустима максимална маса над 3,5 т., но но не повече от 12 т.
	от 10,00 лв до 30,00 лв. за всеки започнати 750 кг. товароносимост
	14,26 лв. за всеки започнати 750 кг. товароносимост


	§ 3. В чл.11, ал.1, т.21 се отменя.
	§ 4. Преходните и заключителните разпоредби на Наредбата се допълват по следния начин:
	Създава се нов § 7, както следва:
	„§ 7. Наредбата за изменение и допълнение на Наредбата за определянето размера на местните данъци в Община Котел влиза в сила от 1 януари 2019 г.

				Председател на Общински съвет-Котел: (п)
								              (Христина Чолакова)

Вярно с оригинала!
                          (Зл.Тодорова)

ОБЩИНСКИ СЪВЕТ–КОТЕЛ

РЕШЕНИЕ

№ 724

28.12.2018 г.

	За дарение на движима вещ – частна общинска собственост на Общинска организация на инвалидите гр. Котел

	На основание чл.21, ал.1, т.8 от ЗМСМА, чл.8, ал.1 и 2 от ЗОС и чл.33, ал.8 от НРПУРОИ 

ОБЩИНСКИЯТ СЪВЕТ РЕШИ:

1. Да се закупи лазерно мултифункционално устройство на стойност до 300 лв.

2. Дава съгласие закупеното лазерно мултифункционално устройство да се дари на Общинска организация на инвалидите гр. Котел.

3. Упълномощава Кмета на Община Котел да извърши всички последващи действия по изпълнение на настоящото решение.



				Председател на Общински съвет-Котел: (п)
								              (Христина Чолакова)

Вярно с оригинала!
                          (Зл.Тодорова)



















ОБЩИНСКИ СЪВЕТ–КОТЕЛ

РЕШЕНИЕ

№ 725

28.12.2018 г.

	За одобряване на проект за ПУП-ПП за трасе на ел.кабел 1 кV до обект „Краварник за 30 крави” в ПИ 29283.33.839 по кадастралната карта на с.Жеравна, община Котел

	На основание чл.21, ал.1, т.11 от ЗМСМА и чл.129, ал.1 от ЗУТ, във връзка с решение по т.2.1 от протокол на Експертен съвет по Устройство на територията към общината от 05.12.2018 г.

ОБЩИНСКИЯТ СЪВЕТ РЕШИ:

	Ободрява проект за ПУП-ПП за трасе на ел.кабел 1 кV до обект „Краварник за 30 крави” в ПИ29283.33.839 по кадастралната карта на с.Жеравна, община Котел.




				Председател на Общински съвет-Котел: (п)
								              (Христина Чолакова)

Вярно с оригинала!
                          (Зл.Тодорова)





















ОБЩИНСКИ СЪВЕТ–КОТЕЛ

РЕШЕНИЕ

№ 726

28.12.2018 г.

	За свикване на Общо събрание на съдружниците на „Водоснабдяване и Канализация 	– Сливен” ООД

	 На основание чл.21, ал.1, т.9 от ЗМСМА, чл.11 и чл.17 от НУПСВОЧКТД 

ОБЩИНСКИЯТ СЪВЕТ РЕШИ:

І. Упълномощава г-н Шериф Куванджъ – зам.-кмет на Община Котел за свой представител, който да представлява Община Котел в Общото събрание на съдружниците на „Водоснабдяване и Канализация – Сливен” ООД гр.Сливен на 03.01.2019 г.

ІІ. Относно приложения дневен ред, Общински съвет – Котел, след направени анализи и разисквания, реши:

1. По т.1 от дневния ред: Продължаване на срока на договора на за възлагане на контрола на Радост Здравкова Симеонова – контрольор на „В и К – Сливен” ООД, за срок от три години - - гласува „ЗА”.

2. По т.2 от дневния ред: Упълномощаване на министъра на регионалното развитие и благоустройството да сключи допълнително споразумение към договора за възлагане на контрола на дружеството, във връзка с решението - гласува „ЗА”.

	3. По т.3 от дневния ред: Разни – Да гласува по вътрешно убеждение и в защита на интересите на Община Котел.  



				Председател на Общински съвет-Котел: (п)
								              (Христина Чолакова)

Вярно с оригинала!
                          (Зл.Тодорова)








